Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: A vizsgálat során megállapítást nyert, hogy a szolgálati idõ kiszámítására vonatkozó jogszabályi rendelkezések – különös tekintettel a társadalombiztosítási nyugellátásról szóló 1997. évi LXXXI. törvény (továbbiakban: Tny.) 96. § (2) bekezdésére –
Paragraph Index: 595

A vizsgálat során megállapítást nyert, hogy a szolgálati idõ kiszámítására vonatkozó jogszabályi rendelkezések – különös tekintettel a társadalombiztosítási nyugellátásról szóló 1997. évi LXXXI. törvény (továbbiakban: Tny.) 96. § (2) bekezdésére – nem adnak egyértelmû felhatalmazást a nyugdíjbiztosító számára bûnügyi személyes adatok kezelésre, valamint az is kimondható, hogy a szolgálati idõ számításánál az elõzetes letartóztatás, illetve a szabadságvesztés idõtartamát – a Tny. 42 § (2) bekezdésében foglaltak kivételével – nem lehet figyelembe venni. Tekintettel arra, hogy szolgálati idõ igazolásánál a bizonyítási teher az igénybejelentõt terheli, ezért megállapítottuk, hogy a kifogásolt kérdések akkori formájukban történõ feltevése adatvédelmi szempontból aggályos, hiszen az igénybejelentõ számára kell annak a lehetõségét biztosítani, hogy minél hosszabb idõre szóló szolgálati idõt igazoljon, a nyugdíjbiztosító viszont nem jogosult annak vizsgálatára, hogy az „igazolatlan idõt” a bejelentõ hol, mivel töltötte. Szintén nem elhanyagolható tény – bár ez némiképp már túlmutat az adatvédelem körén –, hogy az a személy, aki büntetését kitöltötte és a Btk. alapján mentesül a büntetett elõélethez fûzõdõ hátrányok alól, ne tartozzon számot adni olyan elítélésrõl, amelyre nézve mentesítésben részesült. Összegezve tehát az ONYF nem jogosult olyan személyre vonatkozóan bûnügyi személyes adat kezelésére, aki büntetését már kitöltötte, ezért a forgalomban lévõ – hibás tartalommal szereplõ – nyugdíj igénybejelentõ lapok visszavonását és új, a fenti kérdések mellõzésével készített nyomtatványok kibocsátását kérte a biztos, mely azóta meg is történt. (347/A/2004) Önkormányzatok Az önkormányzati adatkezeléseket érintõ ügyek száma és aránya a korábbi évhez viszonyítva nem változott számottevõen, az Adatvédelmi Biztos Irodájához érkezett összes ügyhöz képest kismértékben csökkent. 2004-ben 156 önkormányzatokat érintõ beadvány érkezett, ezek közül adatvédelmi tárgyú 115 volt. Az adatvédelmi ügyek közül panaszügy 75, konzultációs ügy 40 volt. Az elutasított ügyek száma 14, ezek közül másik ombudsmanhoz három beadványt tettünk át. A vizsgált ügyek – a korábbi évekhez hasonlóan – az önkormányzatok mûködésének szinte valamennyi, adatkezeléssel is járó területét érintették. Az önkormányzatoknál adatkezelést végzõk – konzultációs beadványok formájában – gyakorta elõzetesen kikérik az adatvédelmi biztos állásfoglalását, mielõtt valamilyen kétséges jogi alapon álló adatkezelésbe kezdenének, vagy ha a jogszabályok helyes értelmezése bizonytalan. Elõfordul, hogy a jegyzõ mint a törvényesség helyi, elsõ számú õre szembe kerül az õt kinevezõ testülettel és a jogi álláspontjának nyomatékosításához, „külsõ megerõsítéséhez” segítséget, tanácsot kér a biztostól. Az ilyen esetekben sokszor kell megismételnünk a korábbi beszámolókban már kifejtett biztosi álláspontot. Ilyen kérdések például a képviselõ-testület tagjainak betekintési joga egyedi hatósági ügyekbe, a számukra továbbítható személyes adatok köre, hozzáférés a helyi nyilvántartásokhoz, a fenntartó önkormányzat és az intézményei közötti adattovábbítások. Szociális ellátás Egy önkormányzati képviselõ levélben fordult a biztoshoz, mivel településük polgármestere szociális felmérést végeztetett a lakosság körében, melynek során adatokat gyûjtöttek – többek között – a lakosok munkahelyérõl, jövedelmérõl, a családban egy fõre jutó jövedelemrõl. A jegyzõ az adatgyûjtéssel nem értett egyet, és ezt jelezte a polgármester felé. Az adatgyûjtést felfüggesztették, a begyûjtött adatokat megsemmisítették.

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes